חטיבת כפיר במלחמת חרבות ברזל

במלחמת חרבות ברזל לחמה חטיבת כפיר במספר רב של קרבות, במתקפת הפתע על ישראל, ביום הראשון של המלחמה, סייעה החטיבה רבות בהדיפת מתקפת הטרור של חמאס. ובשלב השני של הלחימה התחלקה החטיבה לשלוש חזיתות כאשר הראשונה היא זירת התמרון הקרקעי בו השתתפו כוחות החטיבה מצדה הצפוני של רצועת עזה, ואילו הזירה השנייה היא זירת יהודה ושומרון.והשלישית בצפון גזרת הר דוב - גדוד נחשון.

== רקע ==

בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם.

== הקרבות במתקפת הפתע ==

בבוקר יום מתקפת הפתע, הוקפצו לוחמי המסלול של סיירת חרוב וקיבלו פקודה להתייצב בקיבוץ בארי על מנת להשיב שליטה ביישוב, לפנות אזרחים ולתת מענה ראשוני ללחימה. הכוחות לחמו לצד גדודים נוספים של החטיבה ולצד יחידות נוספות: טנקים מגדוד 53 מחטיבה 188 בפיקודו של סא"ל סלמאן חבקה, שייטת 13, יהל"ם, גדוד 890, יחידת הלוט"ר, יחידה 504, ימ"מ, יחידת מצדה משירות בתי הסוהר יחידת דובדבן, יחידת מתפ"א של משטרת ישראל, פחת"ק 932 תחת פיקוד גדוד 74, וסיירת מטכ"ל.

לוחמי סיירת חרוב לחמו שעות לחימה ארוכות וטיהרו את הקיבוץ ממחבלים, בהם כאלה שהתבצרו בכמה מתחמים, בלחימה קשה, שנמשכה עד 9 באוקטובר בצהריים. אחד המתחמים היה בסמוך לחדר האוכל של הקיבוץ, התבצרו בו עשרות מחבלים שלקחו כבני ערובה 16 מאנשי הקיבוץ ואורחים, מתוך כוונה לחטוף אותם לעזה. במהלך הקרב שהתפתח בין כוחות ימ"מ וצה"ל לבין המחבלים נהרגו 14 מבני הערובה וכן כל המחבלים ששהו במתחם. בקרב נהרגו 108 מחבלים. רק בערבו של 9 באוקטובר הסתיימה מלאכת פינוי הגופות בידי זק"א.

במהלך הקרבות במתקפת הפתע והדיפת המחבלים נהרגו סמ"ר נדב ביטון לוחם בגדוד נחשון (90), סמל נתן חי ליאר לוחם בגדוד דוכיפת (94), וסמ"ר נהוראי סעיד לוחם בגדוד שמשון (92).

== התמרון הקרקעי ברצועת עזה ==

=== הקרבות בשג'אעייה ===

לוחמי חטיבת כפיר בח'אן יונס במהלך חרבות ברזל
לראשונה מאז נוסדה בשנת 2005, ולראשונה מאז נהפכה לחטיבה מתמרנת בשנת 2020, משתתפת חטיבת כפיר בתמרון הקרקעי בעומק שטח רצועת עזה. לוחמי כפיר החלו להילחם עם מחבלי החמאס ופועלים לאיתור המנהרות התת-קרקעיות של ארגון הטרור והשמדתן. בזירת התמרון הקרקעי כולל צוות הקרב החטיבתי את כוחות סיירת חרוב וגדוד דוכיפת.

ב-4 בדצמבר לראשונה פעל צוות קרב של חטיבת כפיר יחד עם כוחות הנדסה, שריון וארטילריה, בצפון רצועת עזה. לוחמי כפיר חשפו והשמידו למעלה מ-30 פירי מנהרות, הכווינו עשרות תקיפות אוויריות וכ-100 תקיפות ארטילריה והשמידו מטרות רבות של חמאס.

ב-6 בדצמבר כוחות היבשה המשיכו במהלך הלילה בתמרון הקרקעי, כאשר צוות קרב של חטיבת כפיר פעל בצפון הרצועה. לוחמי כפיר חיסלו עשרות מחבלים, איתרו והשמידו פירי מנהרות, ואמצעי לחימה אשר אותרו בשטח בית ספר.

ב-8 בדצמבר חטיבת כפיר פעלה לראשונה בשכונת שג'אעייה, נלחמה בקרבות עזים והשמידה תשתיות טרור. צוות הקרב של כפיר כולל גם את גדוד דוכיפת שנע במקביל לסיירת חרוב, בצמוד לטנקי מרכבה סימן 4 של גדוד שריון במילואים מחטיבה 4 וגדוד שריון מחטיבה 188. במהלך הקרבות חיסלו לוחמי כפיר כ-70 מחבלים מגדוד שג'אעייה של חמאס. במהלך הקרבות נהרגו מפקד טנק ולוחם שריון במילואים של גדוד 53 מחטיבה 188.

ב-9 בדצמבר צוות הקרב של חטיבת כפיר פעל בשג'אעייה, במהלך הפעולה נתקל בחוליית מחבלים שהסתתרה בשטח בית ספר. לוחמי כפיר חיסלו את המחבלים ואיתרו בשטח בית הספר פירי מנהרות ואמצעי לחימה.

ב-14 בדצמבר לוחמי צוות הקרב החטיבתי פעל לטיהור החלק הדרום מזרחי של שכונת שג'אעייה, לוחמי החטיבה בהובלת לוחמי סיירת חרוב השמידו, עם כוח ההנדסה של החטיבה, מתחם בית ספר שבו פרס חמאס תשתית טרור נרחבת הכוללת עשרות טילי RPG, רובי קלשניקוב, מחסניות, רימונים, פירים תת-קרקעיים ומתחם אימונים צמוד. בנוסף החזירו לוחמי החטיבה לקיבוץ נחל עוז את הטרקטורון של "יבולי נחל עוז", שנגנב במתקפת הפתע ותועד כשעליו מחבלי חמאס רבים.

=== הקרבות בח'אן יונס ===
לוחמי גדוד דוכיפת מתמרנים בסימטאות ח'אן יונס

ב-21 בדצמבר, הצטרפה לראשונה לתמרון ההתקפי במרחב ח'אן יונס, כאשר הצטרפה החטיבה להתקפה האוגדתית של עוצבת האש (אוגדה 98) לצד חטיבות השריון, החי"ר והקומנדו.

ב-24 בדצמבר בפשיטה על מפקדה צבאית שביצעו כוחות מצוות קרב חטיבתי של חטיבת כפיר בעיר ח'אן יונס, איתרו הלוחמים אמצעי לחימה רבים, בהם עשרות רימונים וחומרי נפץ.

ב-8 בינואר 2024 במהלך פשיטות שביצע גדוד דוכיפת של חטיבת כפיר בח'אן יונס, אותרה תחמושת רבה ומדים של מחבלי נוח'בה ; באותה הפעילות, פשט הכוח על מבנה ששימש לפעילות טרור במחרב ונתקל באש מחבלים שנפתחה לעברו כאשר במהלכה נהרג סמל רועי טל לוחם הגדוד.<ref></ref><ref></ref>
לוחמי גדוד [[נצח יהודה בלחימה בבית חאנון, בצפון רצועת עזה, מרץ 2024]]
ב-1 במרץ במהלך פעילות, פלוגת חי"ר של לוחמי החטיבה שפעלו כחלק מגדוד 450 של בית הספר למפקדי כיתות, נכנסה בלילה שבין חמישי לשישי למרחב חאן יונס, במטרה לאבטח ציר לוגיסטי, תוך פשיטה על יעדי טרור בפאתי חאן יונס. בזמן שהכוח נכנס למבנה, הוא עלה על זירת מטעני חבלה בתוך המבנה ומחוצה לו שהופעלו על ידי מחבלים מרחוק. כתוצאה מכך נהרגו [https://www.idf.il/%D7%A0%D7%95%D7%A4%D7%9C%D7%99%D7%9D/%D7%97%D7%9C%D7%9C%D7%99-%D7%94%D7%9E%D7%9C%D7%97%D7%9E%D7%94/%D7%93%D7%95%D7%9C%D7%91-%D7%97%D7%99%D7%99%D7%9D-%D7%9E%D7%9C%D7%9B%D7%94/ סמל דולב חיים מלכה], [https://www.idf.il/%D7%A0%D7%95%D7%A4%D7%9C%D7%99%D7%9D/%D7%97%D7%9C%D7%9C%D7%99-%D7%94%D7%9E%D7%9C%D7%97%D7%9E%D7%94/%D7%90%D7%A4%D7%99%D7%A7-%D7%98%D7%A8%D7%99/ סמל אפיק טרי], [https://www.idf.il/%D7%A0%D7%95%D7%A4%D7%9C%D7%99%D7%9D/%D7%97%D7%9C%D7%9C%D7%99-%D7%94%D7%9E%D7%9C%D7%97%D7%9E%D7%94/%D7%99%D7%A0%D7%95%D7%9F-%D7%99%D7%A6%D7%97%D7%A7/ סמל ינון יצחק], לוחמי גדוד 450 של חטיבת ביסל"ח, אשר שירתו כלוחמים בגדוד 'נחשון' (90) של חטיבת כפיר<ref></ref><ref></ref><ref></ref><ref></ref>. באותה תקרית נפצעו מפקד מחלקה וארבע לוחמים באורח קשה, ושלושה נהרגו. תשעה לוחמים נוספים נפצעו בדרגות שונות. שני לוחמים נלכדו תחת ההריסות. כוח של יחידת 669 הוקפץ אל המקום וסייע בחילוץ.
===קרבות בבית חאנון===

ב-8 במרץ 2024 פורסם כי גדוד נצח יהודה החל לפעול במרחב בית חאנון בצפון הרצועה, במקביל להגנה על הגדר ועוטף עזה. הגדוד ביצע מספר פשיטות מקומיות לצורך הגנה על העוטף ולהשמדת תשתיות אויב במרחב.לוחמי הגדוד השמידו עמדות נ״ט ותצפית, פירי מנהרות וכן חיסלו מחבלים במרחב.

ב-22 במאי 2024, ביצעו לוחמי גדוד נצח יהודה פעילות לסיכול תשתיות טרור בבית חאנון. במהלך הפעילות נהרגו מירי צלף, [https://www.idf.il/%D7%A0%D7%95%D7%A4%D7%9C%D7%99%D7%9D/%D7%97%D7%9C%D7%9C%D7%99-%D7%94%D7%9E%D7%9C%D7%97%D7%9E%D7%94/%D7%99%D7%A9%D7%A8%D7%90%D7%9C-%D7%99%D7%95%D7%93%D7%A7%D7%99%D7%9F/ סרן ישראל יודקין], ו[https://www.idf.il/%D7%A0%D7%95%D7%A4%D7%9C%D7%99%D7%9D/%D7%97%D7%9C%D7%9C%D7%99-%D7%94%D7%9E%D7%9C%D7%97%D7%9E%D7%94/%D7%90%D7%9C%D7%99%D7%94%D7%95-%D7%97%D7%99%D7%99%D7%9D-%D7%90%D7%9E%D7%A1%D7%9C%D7%9D/ סמ"ר אליהו חיים אמסלם]<ref></ref>, סגן מפקד פלוגה ולוחם גדוד נצח יהודה.<ref></ref><ref></ref>גדוד נצח יהודה בבית חאנון במהלך התמרון הקרקעי , מאי 2024]]גדוד נצח יהודה בבית חאנון, אפריל 2024]]ב-26 למאי הותר לפרסום כי לוחם גדוד נצח יהודה [https://www.idf.il/%D7%A0%D7%95%D7%A4%D7%9C%D7%99%D7%9D/%D7%97%D7%9C%D7%9C%D7%99-%D7%94%D7%9E%D7%9C%D7%97%D7%9E%D7%94/%D7%91%D7%A6%D7%9C%D7%90%D7%9C-%D7%A6%D7%91%D7%99-%D7%A7%D7%95%D7%91%D7%A5/ סמ"ר בצלאל צבי קובץ]<ref></ref><ref></ref> נפטר מפצעיו לאחר שנפגע באותה התקרית בה נפלו שני קצין ולוחם מהגדוד, סמ"ר אמסלם וסרן יודקין, שהיו הראשונים מהגדוד שנהרגו במלחמה. כעת עולה מניין הרוגי הגדוד לשלושה.<ref></ref>

=== הקרבות במחנות המרכז ===
ב-2 ביוני החל צוות הקרב של חטיבת כפיר בלחימה במחנות המרכז במרכז רצועת עזה, ביניהם נוסיראת. המשימה שהוגדרה היא הכרעת החטיבה המקומית האחרונה של חמאס שעדיין פועלת כמסגרת. לוחמי כפיר ביצעו פעולות חישוף סביב הצירים של המחנות.

ב-9 ביוני לוחמי החטיבה לקחו חלק במבצע ארנון בו שוחררו ארבעה חטופים.

== זירת יהודה ושומרון ==

=== 2023 ===

==== אוקטובר ====
ב-30 באוקטובר ביצע צה"ל מבצע חטיבתי לסיכול טרור ומעצר מבוקשים במחנה הפליטים ג'נין בהובלת יחידת דובדבן, יהל"ם, סיירת חרוב ומג"ב. כלים הנדסיים חשפו מטעני גחון מתחת לכבישים ויהל"ם השמידה חמ"ל ממולכד וכלי רכב ובו אמל"ח. במהלך חילופי האש, נהרגו 4 מחבלים באמצעות כלי טיס בלתי מאויש. כמו כן, הרס צה"ל את שער הכניסה למחנה הפליטים, שהיווה אחד מסמלי העיר ג'נין.

==== נובמבר ====
ב-9 בנובמבר העימות במחנה הפליטים ג'נין (נובמבר 2023) – דחפורי D9 פוצצו עשרות מטעני גחון ומטעני חבלה מאולתרים שהטמינו הפלסטינים בג'נין ומחנה הפליטים ג'נין, במהלך פעילות של חטמ"ר מנשה נגד טרור. בבוקר נמשכה הלחימה בג'נין, כוחות של חטיבת כפיר, יחידת יהל"ם, דובדבן ומג"ב נכנסו לעיר בהובלת כלי צמ"ה ממוגנים וניהלו חילופי אש עם מחבלים. כלי טיס תקף מהאוויר חולייה של 4 מחבלים שירתה על הכוחות. בסך הכל, הכוחות הרגו 15 מחבלים, השמידו פיר תת-קרקעי שהכיל אמל"ח ומטעני חבלה, וניטרלו עשרות מטענים שהוטמנו מתחת לכבישים.

ב-13 בנובמבר במסגרת הקרבות שניהל גדוד 450 של בית ספר למכ"ים בצפון רצועת עזה נהרג [https://www.idf.il/%D7%A0%D7%95%D7%A4%D7%9C%D7%99%D7%9D/%D7%97%D7%9C%D7%9C%D7%99-%D7%94%D7%9E%D7%9C%D7%97%D7%9E%D7%94/%D7%A8%D7%95%D7%A2%D7%99-%D7%9E%D7%A8%D7%95%D7%9D/ סמ"ר רועי מרום] מפקד כיתה בגדוד 906,חטיבת ביסל״ח, אשר שירת כלוחם בסיירת חרוב.
לוחמי סיירת חרוב במבצע לסיכול טרור במחנה [[נור א-שמס בטול כרם, אפריל 2024]]ב-14 בנובמבר כוחות מסיירת חרוב, גדוד דוכיפת, יחידת דובדבן במילואים, הנדסה קרבית, שב"כ מג"ב איו"ש בפיקודה של חטיבת כפיר, פעלו כ-15 שעות האחרונות במבצע לסיכול טרור במחנה הפליטים טול כרם. את הכוחות הובילו דחפור D9 משוריין ולביא"ה שחשפו עשרות מטעני גחון מוכנים לשימוש שהוטמנו מתחת ובצד הכבישים. במהלך הפעילות הלוחמים פגעו במחבלים חמושים בנשק ומטענים. כוחות של סיירת חרוב איתרו והשמידו מעבדת מטענים שבתוכה נמצאו עשרות מטענים מוכנים לשימוש, אותם השמידו לוחמי יהל"ם. כלי טיס של צה"ל בהכוונת שב"כ תקף מהאוויר והרג חוליית מחבלים חמושה שירתה והשליכה מטענים על כוחותנו וסיכנה אותם. בסך הכל נהרגו בעימות 7 מחבלים פלסטינים. בנוסף, כוח מג"ב עצר על בסיס מידע מודיעיני מדויק של שב"כ, בכיר בגדוד "טול כרם" לאחר שניסה לברוח מהמחנה בחסות אמבולנס.

בליל 16–17 בנובמבר כוחות מחטיבת כפיר, חיל ההנדסה הקרבית ומג"ב בליווי כלי צמ"ה ממוגנים פעלו בעיר ג'נין ובמחנה הפליטים הסמוך לה. הם הרגו חמישה מחבלים ועצרו שמונה מבוקשים. במהלך הפעולה חלק מהמבוקשים ניסו לברוח באמבולנסים לבית החולים אבן סינא, והכוחות הקיפו את בית החולים וערכו חיפושים שבהם נעצרו המחבלים.

==== דצמבר ====
ב-12 בדצמבר פעלו כוחות החטיבה תחת פיקודה של חטמ"ר מנשה בעיר ג'נין יחד כוחות הנדסה קרבית במילואים ושירות הביטחון הכללי. דחפור D9 משוריין ולביא"ה פתחו צירים לכוחות ולרכבי ה"פנתר" הממוגנים. כוח של יחידה 636 זיהה 4 מחבלים שיידו מטעני חבלה והכווין כטב"ם שחיסל אותם, כאשר אחד המחבלים התלקח כתוצאה ממטען חבלה שהחזיק. בפעילות הוחרמו אמצעי לחימה ונעצרו מבוקשים. ב-13 בדצמבר המשיכה הפעולה בג'נין וחוסלו עוד 6 מחבלים. ב-14 בדצמבר הסתיימה הפעולה, בסך הכל יותר מ-10 מחבלים חוסלו במהלך המבצע, בעוד ששבעה לוחמי צה"ל וקצין נפצעו באורח קל.

=== 2024 ===

==== מאי ====
לוחמי חטיבת כפיר בח'אן יונס במלחמת חרבות ברזל
ב-29 במאי, מחבל פלסטיני שנהג ברכב מסחרי גדול הגיע למחסום הבידוק חווה 6, שממוקם סביב שכם - בין הכניסה לחטמ"ר שומרון לכיוון היישוב איתמר. המחבל דרס שני לוחמי גדוד נחשון שהיו בפעילות מבצעית במקום בעת ביצוע פעולות בידוק רכבים. כתוצאה מפיגוע הדריסה נהרגו [https://www.idf.il/%D7%A0%D7%95%D7%A4%D7%9C%D7%99%D7%9D/%D7%97%D7%9C%D7%9C%D7%99-%D7%94%D7%9E%D7%9C%D7%97%D7%9E%D7%94/%D7%90%D7%9C%D7%99%D7%94-%D7%94%D7%9C%D7%9C/ סמ"ר אליה הלל] ו[https://www.idf.il/%D7%A0%D7%95%D7%A4%D7%9C%D7%99%D7%9D/%D7%97%D7%9C%D7%9C%D7%99-%D7%94%D7%9E%D7%9C%D7%97%D7%9E%D7%94/%D7%93%D7%99%D7%99%D7%92%D7%95-%D7%A9%D7%95%D7%99%D7%A9%D7%94-%D7%94%D7%A8%D7%A1%D7%90%D7%92/ סמ"ר דייגו שוישה הרסאג'] שני לוחמי גדוד נחשון של החטיבה.<ref></ref><ref></ref><ref></ref>

==== יוני ====
ב-27 ביוני כחלק ממבצע של חטיבת מנשה לעצירת מבוקשים ואיתור אמל"ח, פעל כוח של סיירת חרוב במחנה הפליטים ג'נין. במהלך הכניסה למחנה - הכוח נכנס דרך אחד הצירים על גבי רכב מסוג פנתר. כוח רפואי (תאג״ד) על גבי הפנתר עלה על מטען - שהתפוצץ על הרכב וגרם לפציעות קלות של חלק מחבריו. כוח חילוץ הוקפץ לחלץ את הפנתר התקוע ולטפל בפצועים, הלוחמים פרקו רגלית מהרכבים, ואז - הופעל מטען נוסף על הכוח. כתוצאה מהמטען, נהרג [https://www.idf.il/%D7%A0%D7%95%D7%A4%D7%9C%D7%99%D7%9D/%D7%97%D7%9C%D7%9C%D7%99-%D7%94%D7%9E%D7%9C%D7%97%D7%9E%D7%94/%D7%90%D7%9C%D7%95%D7%9F-%D7%A1%D7%A7%D7%90%D7%92-%D7%99%D7%95/ סרן אלון סאקג'יו] מפקד מחלקת הצלפים של סיירת חרוב, ו-16 לוחמי סיירת חרוב נוספים נפצעו ופונו לטיפול בבית החולים.<ref></ref>

== אבדות ==
מתחילת מלחמת חרבות ברזל איבדה החטיבה כ-14 מלוחמיה (מעודכן ל-4 ביולי 2024)
{| border="1" cellpadding="4" cellspacing="0"
|- bgcolor="#777733"
!אבדות
!גדוד דוכיפת
!גדוד נחשון
!גדוד שמשון
!גדוד נצח יהודה
!סיירת חרוב
!סה"כ
|-
|הדיפת מתקפת הפתע
|1
|1
|1
|0
|0
!3 לוחמים
|-
|התמרון הקרקעי ברצועת עזה
|1
|3
|0
|3
|1
!8 לוחמים
|-
|זירת יהודה ושומרון
|0
|2
|0
|0
|1
!3 לוחמים
|}

== קישורים חיצוניים ==

* 
* 
* 
* יוני קמפינסקי, [https://www.inn.co.il/news/635649 מפקד 'נצח יהודה' לשעבר לערוץ 7: בזמן שהלוחמים מכניסים סיוע אמריקאי - הם מאוימים בסנקציות], באתר ערוץ 7, 23 באפריל 2024

== הערות שוליים ==

קטגוריה:יחידות צה"ל במלחמת חרבות ברזל
קטגוריה:חטיבת כפיר